# data[].attributes.body
Etisk forbruk er å kjøpe varer som er fremstilt og tilbys av produsenter og selskaper som opptrer i tråd med grunnleggende etiske verdier som tar vare på miljø, mennesker og dyr.

# data[].attributes.body
Som forbrukere opplever vi et enormt utvalg av varer. I butikkene finner vi varer fra hele verden. Dette gjelder alt fra mat til klær. Svært mye av det vi kjøper, blir produsert i lavkostnadsland, for eksempel Kina. Som forbrukere har vi et ansvar for å gjøre riktige valg når vi velger hvilke varer vi ønsker å kjøpe. Dette kaller vi etisk forbruk. Tenker du på det når du for eksempel kjøper joggesko?

# data[].attributes.body
Større miljøproblemer, mer handel på tvers av landegrenser og verdensdeler og industrialisert landbruk er utviklingstrekk som med rette har fremkalt økende skepsis blant forbrukerne. Forbrukerne er skeptiske til genmat, store multinasjonale selskaper og høns i A4-bur. Massemediene i en globalisert verden sender de underbetalte arbeiderne i klesindustrien i Asia og den fattige kaffeprodusenten vår i Latin-Amerika rett inn i TV-stua. Bevisste forbrukere i samspill med dagens mediasamfunn fungerer som riset bak speilet for selskaper som opptrer i strid med forbrukernes verdier

# data[].attributes.body
I utlandet har det gjennom flere år vært rettet et sterkere fokus på etisk handel enn i Norge, og i tillegg til egne organisasjoner for etiske forbrukere finnes en rekke kampanjer rettet mot spesielle selskaper og produkter. Nå ser vi at interessen også er økende i Norge. Mange av forbrukerkampanjene spres over landegrensene og globaliseres, da skytset ofte rettes mot multinasjonale selskaper som holder hus og selger sine produkter i mange land.